# 8. Momsfritagelse

(opdateret Juni 2024)

Der gælder særlige regler, hvis du er blind og etablerer dig med selvstændig virksomhed i Danmark. Du skal ikke momsregistreres og dermed ikke opkræves moms for salg af varer, når det samlede salg ikke overstiger 170.000 kr. årligt. Bemærk, at ”årligt” i denne forbindelse ikke henviser til kalenderåret, men blot til 12 sammenhængende måneder.

Bestemmelserne fremgår af momslovens § 48, stk. 2, nr. 1. Momsloven kan findes i sin fulde længde via dette link: [www.retsinformation.dk/eli/lta/2019/1021](http://www.retsinformation.dk/eli/lta/2019/1021)

Du kan også få flere oplysninger hos SKAT på telefon 72 22 28 81 og på hjemmesiden www.skat.dk.